**ŽUPANIJA: SISAČKO-MOSLAVAČKA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA OPĆINU MAJUR**

**SADRŽAJ PROGRAMA**

1. **Ukupna površina poljoprivrednog zemljišta u vlasništvu države na području općine Majur**, iznosi: 100.8930 ha
2. **Podaci o dosadašnjem raspolaganju**

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA**  **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
|  | **zakup** | **0** | **0** |
|  | **dugogodišnji zakup** | **0** | **0** |
|  | **koncesija** | **0** | **0** |
|  | **privremeno korištenje** | **0** | **0** |
|  | **prodaja (neotplaćeno)\*** | **0** | **0** |
|  | **….** | **0** | **0** |

Na području Općine Majur dosad nije bilo raspolagano sa poljoprivrednim zemljištem u vlasništvu Republike Hrvatske, odnosno nije bilo zakupa, dugogodišnjeg zakupa, koncesija niti privremenog korištenja zemljišta.

1. **Sumarni pregled površina poljoprivrednog zemljišta u vlasništvu države prema oblicima raspolaganja**

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| površine određene za **povrat** | **0** | **-** |
| površine određene za **prodaju**  - jednokratno, maksimalno  do 25% | **25.1435** | **-** |
| površine određene za **zakup** | **75.7495** | **-** |
| površine određene za **zakup za ribnjake** | **0** | **-** |
| površine određene za **zakup zajedničkih pašnjaka** | **0** | **-** |
| površine određene za **ostale namjene**  - jednokratno, maksimalno  do 5% | **0** | **-** |

**MAKSIMALNA POVRŠINA ZA ZAKUP iznosi:** 10 ha.

**NAPOMENA/OBRAZLOŽENJE** (određene specifičnosti za područje jedinice lokalne samouprave):


|  |
| --- |
| Veći dio poljoprivrednog zemljišta na području Općine Majur u vlasništvu Republike Hrvatske je zakorovljeno ili je već šuma što će dodatno otežati privođenje zemljišta poljoprivrednoj kulturi. Uglavnom se radi o malim česticama koje ne tvore veću cjelinu te je upitna zainteresiranost poljoprivrednika za zakup istih.  Za dio čestica koji su ušle u Program raspolaganja poljoprivrednim zemljištem u vlasništvu Republike Hrvatske podaci Katastarskog operata i Zemljišnjih knjiga nisu usklađeni. Za dio katastarskih čestica nisu riješeni imovinsko-pravni odnosi.  Detaljna razrada Programa raspolaganja poljoprivrednim zemljištem u vlasništvu RH za O-pćinu Majur detaljnije se opisuje u nastavku. |

**DETALJNA RAZRADA** **PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE ZA OPĆINU MAJUR**

1. **ZEMLJOPISNI PODACI O OPĆINI MAJUR**

Općina Majur prostire se na površini od 67,96 km2 i obuhvaća područje 11 naselja: Gornji Hrastovac, Gornja Meminska, Graboštani, Kostrići, Majur, Malo Krčevo, Mračaj, Srednja Meminska, Stubalj,

Svinica i Veliko Krčevo, prikazanih na slici 1.



Slika 1. Naselja Općine Majur, Izvor: Izvješće o stanju u prostoru Općine Majur 2010. do 2014. godine

# 2. **GOSPODARENJE POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE ZA OPĆINU MAJUR**

Sukladno Zakonu o poljoprivrednom zemljištu (NN 20/2018, u daljnjem tekstu: Zakon) poljoprivredno zemljište je dobro od interesa za Republiku Hrvatsku i ima njezinu osobitu zaštitu. Poljoprivrednim zemljištem u smislu ovoga Zakona smatraju se poljoprivredne površine koje su po načinu uporabe u katastru opisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare kao i drugo zemljište koje se može privesti poljoprivrednoj proizvodnji.

Poljoprivredno zemljište mora se održavati pogodnim za poljoprivrednu  
proizvodnju. Pod održavanjem poljoprivrednog zemljišta pogodnim za poljoprivrednu  
proizvodnju smatra se sprječavanje njegove zakorovljenosti i obrastanja višegodišnjim  
raslinjem, kao i smanjenje njegove plodnosti.

Raspolaganje poljoprivrednim zemljištem u vlasništvu države u smislu ovoga  
Zakona predstavlja: zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, davanje na korištenje izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti.

Osnovna načela raspolaganja državnim poljoprivrednim zemljištem na području Općine Majur su:

* Državno poljoprivredno zemljište mora biti u funkciji poljoprivredne proizvodnje  
  uzimajući u obzir tradicijsku proizvodnju ovog kraja i specifičnosti pojedinih poljoprivrednih površina definiranih ovim Programom,
* Općina Majur će slobodne površine državnog poljoprivrednog zemljišta odrediti za zakup i prodaju,
* Prilikom prodaje državnog poljoprivrednog zemljišta poštivati će se odredbe čl. 59 i čl. 60 Zakona,
* Prilikom davanja u zakup državnog poljoprivrednog zemljišta poštivati će se odredbe Zakona, čl. 36 i odluke Općine o maksimalnoj površini koja se može dati u zakup pojedinoj pravnoj ili fizičkoj osobi na području Općine Majur,
* Prilikom davanja na privremeno korištenje državnog poljoprivrednog zemljišta poštivat će se odredbe čl. 57 Zakona,
* Promjena namjene poljoprivrednog zemljišta u nepoljoprivredne svrhe provoditi će se u skladu s dokumentima prostornog uređenja,
* Preko Jedinstvenog upravnog odjela Općine Majur i nadležnih institucija provodit će se stalni nadzor i poduzimati mjere za nepoštivanje preuzetih obveza za one koji raspolažu državnim poljoprivrednim zemljištem.


# 

# **3. UKUPNA POVRŠINA POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE**

Prema službeno dostavljenim podacima Državne geodetske uprave ukupna površina poljoprivrednog zemljišta u vlasništvu Republike Hrvatske, koje je u katastarskom operatu nadležnog Područnog ureda za katastar Sisak, Ispostava Hrvatska Kostajnica upisana kao poljoprivredno zemljište sukladno ovom Zakonu, iznosi 100.8930 ha.

Popis svih katastarskih čestica poljoprivrednog zemljišta u vlasništvu RH za Općinu Majur nalazi se u PRILOGU 1.

Kopija katastarskog plana sa prikazom svih katastarskih čestica poljoprivrednog zemljišta u vlasništvu RH sa podlogom digitalne ortofoto karte Općine Majur izrađena je prema službeno dostavljenim podacima Državne geodetske uprave za potrebe izrade Programa i nalazi se u PRILOGU KKP-1 dok je njen umanjeni prikaz vidljiv na slici 2.



Slika 2: Državno poljoprivredno zemljište na području Općine Majur

Izvor: Državna geodetska uprava, obrada autora

# **4. PODACI O DOSADAŠNJEM RASPOLAGANJU POLJOPRIVREDNIM ZEMLJIŠTEM U VLASNIŠTVU DRŽAVE**

Na području Općine Majur dosad nije bilo raspolagano sa poljoprivrednim zemljištem u vlasništvu Republike Hrvatske, odnosno nije bilo zakupa, dugogodišnjeg zakupa, koncesija niti privremenog korištenja zemljišta.

# **5. POVRŠINE ODREĐENE ZA ZAKUP**

Maksimalna površina koja se na području Općina Majur može dati u zakup pojedinoj fizičkoj ili pravnoj osobi iznosi 10 ha.

Na području Općine Majur za zakup poljoprivrednog zemljišta na 25 godina određeno je 75.7495 hektara.

Popis svih katastarskih čestica poljoprivrednog zemljišta u vlasništvu RH određenih za davanje u zakup na 25 godina nalazi se u PRILOGU 1.

Kopija katastarskog plana sa prikazom svih katastarskih čestica poljoprivrednog zemljišta u vlasništvu RH koje su određene za davanje u zakup, sa podlogom digitalne ortofoto karte Općine Majur izrađena je prema službeno dostavljenim podacima Državne geodetske uprave, podataka Općine Majur i Ministarstva poljoprivrede za potrebe izrade Programa i nalazi se u PRILOGU 3.

Tablica 1: Poljoprivredno zemljište određeno za zakup prema katastarskim općinama

|  |  |
| --- | --- |
| **Naziv katastarske općine** | **Površina (ha)** |
| GORNJI HRASTOVAC | 9.2072 |
| GRABOŠTANI | 0.1057 |
| KRČEVO | 3.3380 |
| MAJUR | 0.9153 |
| MEMINSKA | 7.0530 |
| MRAČAJ | 0 |
| SELIŠTE KOSTAJNIČKO | 0.9747 |
| STUBALJ | 0.0360 |
| SVINICA | 54.1196 |
| **Ukupno** | **75.7495** |

**6. POVRŠINE ODREĐENE ZA PRODAJU**

Na području Općine Majur za prodaju određeno je 25.1435 hektara.

Popis svih katastarskih čestica poljoprivrednog zemljišta u vlasništvu RH određenih za prodaju nalazi se u PRILOGU 1.

Kopija katastarskog plana sa prikazom svih katastarskih čestica poljoprivrednog zemljišta u vlasništvu RH koje su određene za davanje u prodaju, sa podlogom digitalne ortofoto karte Općine Majur izrađena je prema službeno dostavljenim podacima Državne geodetske uprave, podataka Općine Majur i Ministarstva poljoprivrede za potrebe izrade Programa i nalazi se u PRILOGU 3.

Tablica 2: Poljoprivredno zemljište određeno za prodaju prema katastarskim općinama

|  |  |
| --- | --- |
| **Naziv katastarske općine** | **Površina (ha)** |
| GORNJI HRASTOVAC | 23.9814 |
| GRABOŠTANI | 0 |
| KRČEVO | 0 |
| MAJUR | 0.4471 |
| MEMINSKA | 0 |
| MRAČAJ | 0.7150 |
| SELIŠTE KOSTAJNIČKO | 0 |
| STUBALJ | 0 |
| SVINICA | 0 |
| **Ukupno** | **25.1435** |

# **6. POVRŠINE ODREĐENE ZA POVRAT**

Na području Općine Majur ne postoje površine poljoprivrednog zemljišta u vlasništvu Republike Hrvatske određene za povrat.

# **POVRŠINE ODREĐENE ZA ZAKUP ZA RIBNJAKE**

Na području Općine Majur ne postoje površine poljoprivrednog zemljišta u vlasništvu Republike Hrvatske određene za zakup za ribnjake.

# **POVRŠINE ODREĐENE ZA ZAKUP ZAJEDNIČKIH PAŠNJAKA**

Na području Općine Majur ne postoje površine poljoprivrednog zemljišta u vlasništvu Republike Hrvatske određene za zakup zajedničkih pašnjaka.

# **POVRŠINE ODREĐENE ZA OSTALE NAMJENE**

Na području Općine Majur ne postoje površine poljoprivrednog zemljišta u vlasništvu Republike Hrvatske određene za ostale nepoljoprivredne namjene.

**PRILOZI:**

1. **Dokumentacija sukladno Pravilniku o dokumentaciji potrebnoj za donošenje Programa raspolaganja poljoprivrednim zemljištem u vlasništvu RH (NN 27/2018):**

* Kopija katastarskog plana/očitovanje DGU o dostavljenim podacima
* Zemljišnoknjižni izvadci, Posjedovni listovi,
* Uvjerenje Upravnog tijela županije, odnosno Grada Zagreba, nadležnog za prostorno uređenje nalaze li se predmetne čestice izvan granica građevinskog područja,
* Očitovanje Ureda državne uprave u županiji, odnosno Grada Zagreba o podnesenim zahtjevima za povrat oduzete imovine,
* Uvjerenje Hrvatskih šuma d.o.o.,
* Očitovanje Hrvatskih voda,
* Uvjerenje Upravnog tijela županije, odnosno Grada Zagreba, nadležnog za prostorno uređenje jesu li predmetne čestice u obuhvatu postojećeg i/ili planiranog sustava javnog navodnjavanja,
* Očitovanje Hrvatskog centra za razminiranje.

1. **Popis priloga iz detaljne razrade Programa**
2. PRILOG 1 : Popis katastarskih čestica poljoprivrednog zemljišta u vlasništvu RH po katastarskim općinama i vrstama raspolaganja.
3. PRILOG KKP-1: Kopija katastarskog plana - poljoprivredno zemljište u vlasništvu RH za Općinu Majur
4. PRILOG KKP-3: Kopija katastarskog plana - površine određene za zakup na 25 godina i prodaju za Općinu Majur